**Приложение № 15.1**

**П Р О Т О К О Л**

**от обществено обсъждане на проектобюджета на Община Разград за 2021г.**

Днес, 08.02.2021г., от 17:00 ч. в стол № 1 на ОП „УСХПД“ в изпълнение на чл. 84, ал. 6 от Закона за публични финанси и чл. 21 от Наредба № 15 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на общинския бюджет, се проведе обществено обсъждане на проектобюджета на Община Разград за 2021г.

Присъстваха 73 човека – общински съветници, заместник-кметовете на Община Разград, кметове на кметства, кметски наместници, секретар на Община Разград, служители на Общинска администрация, второстепенни разпоредители с бюджет, медии и граждани.

Господин Денчо Бояджиев – Кмет на Община Разград откри обсъждането и запозна присъстващите с основните параметри на проекта за бюджет за 2021г., заложените приоритети и по-важните текущи ремонти и капиталови разходи.

След презентацията на проектобюджет 2021г., г-н Бояджиев даде думата на присъстващите за изказвания, предложения и въпроси.

* **Г-н Д. Мехмед, гражданин, живущ в гр. Разград на ул. „Плевен“:**
* Постави въпроса, относно проходимостта на улицата и непочистване през зимния сезон и възможност за „чакълиране“ и на останалата част на улицата. Има положен чакъл само на половината улица, от към страната на детската градина и отправя молба за довършване на цялата улица. Моли за един самосвал с чакъл и до края на летния сезон улицата да бъде изравнена. Предлага участие със собствен доброволен труд за „разстилане“ на чакъла.
* **Г-н Томица Мануилов, гражданин**:
* Изрази одобрение за разработения проектобюджет за 2021г. Постави запитване предвиждат ли се ремонти на улици и тротоари на територията на гр. Разград с общински средства.
* Постави на вниманието на общинското ръководство въпросът за нефункциониращото уличното осветление и възможност за разрешаване на проблема.
* Изрази мнение за изключително лошото качество на питейната вода на територията на гр. Разград, а в същото време жителите на гр. Разград са платец на една от най-скъпата цена за вода в Република България и съдействие от страна на Община Разград за решаване на този толкова злободневен и натежал проблем.
* Направи предложение за премахване на спрените от движение и изоставени от години автомобили по улиците и паркингите на гр. Разград и респективно възможност за „откриване“ на нови места за паркиране.
* **Г-н Красимир Харалампиев, председател на настоятелството на НЧ „Развитие 1869“**
* Отправи запитване, относно осигуряване на финансов ресурс от страна на Община Разград, във връзка с внесена докладна записка към Общински съвет гр. Разград за планиране на средства за ремонт на сградата на **Музикален дом – паметник на културата, собственост на читалище „Развитие 1869“**, съобразно изготвен и приложен технически проект и количествено-стойностна сметка.
* **Г-жа Милена Станчева, живуща в с. Побит Камък**:
* Изказа предложение за планиране на средства в проектобюджета за 2021г. за довършване на ремонта на ул. “Марица“ в с. Побит Камък. След отправено искане към Община Разград, на взето през 2018г. решение на жителите на населеното място на общоселско събрание, ремонта на улицата е стартирал 2019г., има извършени частични ремонтни дейности, които са приключили след настъпване на зимния сезон, но ремонта на цялата улица не е довършен през 2019г.
* Обърна внимание за взето решение на РИОСВ – Русе за почистване на коритото на река Топчийска, изключително наболял въпрос за 15-те живущи семейства на ул. „Марица“ /най-обитаемата улица в с. Побит Камък/ и реална опасност от преливане на реката. Решението е предоставено на г-н Антон Монев, общински съветник от Кауза Разград.
* **Г-н Антон Монев, общински съветник от Кауза Разград**:
* Благодари на Кмета на Община Разград и на цялата общинска администрация за адекватната реакция и при решаването на проблема със осигуряване на средства през 2020г. за закупуване на цялостна система за мониторинг качеството на въздуха в гр. Разград и изключително добре свършената работа по отношение на планирането на бюджета на Община Разград за 2021г., с оглед цялостната комплицирана обстановка и справянето с последствията от кризата с COVID-19.
* Постави на вниманието на общинското ръководство систематизирани мнения, въпроси, становища и предложения на всички фейсбук потребители на групата на Кауза Разград, както следва:

1. Асфалтиране на ул. „Странджа“ в гр. Разград, на какъв етап е проекта, какво се случва с изпълнението на проекта и има ли сключен договор за изпълнение?
2. Дупките по уличната мрежа и състоянието на бул. „Априлско въстание“ в гр. Разград.
3. Мръсотията на м. Пчелина, поляните и стената между двата язовира, броя на кошчетата и контейнерите ли са недостатъчни, има ли наложени глоби за нанесените разрушения по беседки, пейки и барбекюта в местността за отдих и почивка, и установени извършители на деянията?
4. Предвижда ли се облагородяване на Северен градски парк в гр. Разград? Почистване на коритото на р. „Бели Лом“?
5. Предвижда ли се подобряване на състоянието на пешеходните алеи в града и опасните тротоари в гр. Разград.
6. Решение на проблема с липсата на денонощна аптека.
7. Предложение за изграждане на видеонаблюдение в ж.к. „Орел“ и в частност на изградените детски площадки и градинки, с цел по-бързото установяване на нарушителите, и по конкретно тези, които чупят.
8. Искане от живущите на ул. „Паркова“ в гр. Разград за поставяне на кошчета за боклук.
9. Искане за изграждане на футболно игрище и предложение за детски площадки.
10. Има ли установени нарушители от това видеонаблюдение на детските площадки в ж.к. „Орел“ и има ли реално полза от това видеонаблюдение? Има ли наложени глоби за повреждането им от гражданите?
11. Да се довърши паркинга пред блок 19, вх. Е от двете страни на пътеката и ремонт на пътя пред бл. 10 в ж.к. „Орел“, чието състояние е плачевно.
12. Предложение за ремонт и разширяване на велоалеята към пътя за м. „Пчелина“.
13. Възможност за асфалтиране на картинг-пистата на СБА.
14. Има ли възможност Общинско Радио Разград да стане ефирно? Има ли възможност Община Разград да кандидатства за нови свободни честоти, които в последствие да бъдат предложени на търговски дружества за закупуване?
15. Решение по наболял вече въпрос с ремонта на покрива на РБ „Проф. Боян Пенев“ гр. Разград.

Г-н Антон Монев изказа благодарност на ръководството на Община Разград, във връзка с искана корекция от негова страна в размер на 5000 лева по бюджета на Община Разград за 2020г. за подобряване на материално-техническата база на ЦПРЛ – ЦУТНТ гр. Разград и закупуване на компютърни конфигурации за подмяна на съществуващите, които са били изключително стари. Г-н Монев съобщи, че компютрите вече са налични и подменени.

* **Г-н Огнян Обрешков, общински съветник от Демократична България:**
* Постави въпроса за тотална липса на тротоари и невъзможност за пешеходно предвижване по улиците „Марица“, „Росица“, „Места“, „Вит“ и др. с имена на цветя в кварталът в който живее. В този квартал има изградени много нови жилищни сгради и кооперации. Предложи да се вземат адекватни мерки и да се намери решение за благоприятственото предвижване на гражданите и живущите по тези улици.
* Да се обмисли механизъм за контрол и опазването на чистота и съоръженията изградени в местност Пчелина.

Кметът и заместник-кметовете на Община Разград отговориха на поставените въпроси и посочиха, че за част от предложенията и за решаването на накои от проблемите е заложен финансов ресурс в проектобюджета за 2021г.

Поради изчерпване на въпросите г-н Денчо Бояджиев, кмет на Община Разград, благодари на присъстващите и закри обсъждането на проекта за бюджет за 2021г. в 18:45 ч.

**09.02.2021г. Протоколчик:**

**Гр. Разград /Теодора Георгиева-Бонева/**